Document ID: /roh_data/filtered/swiss_laws_in_ROH.jsonl.gz/123

421.800

Ordinaziun davart il servetsch medicinal da scola

dals 14-12-2004 (versiun dals 01-01-2016)

sa basond sin l'art. 51 da la lescha davart las scolas popularas dal chantun Grischun dals 21 da mars 20121)  e sin l'art. 3 da la lescha davart las scolas medias dals 7 d'october 19622) *

relaschada da la regenza ils 14 da december 2004

1. En general

Object e champ d'applicaziun

Art.  1 1 Questa ordinaziun regla il servetsch medicinal da scola en las scolas popularas, en las scolas medias ed en las scolas spezialas. * 2 … *

Intent

Art.  2 1 Il servetsch medicinal da scola serva a mantegnair ed a promover la sanadad fisica e psichica da las scolaras e dals scolars sco er a registrar ed ad impedir a temp la derasaziun da disturbis da la sanadad e da malsognas. * 2 Il servetsch medicinal da scola vegn ademplì tras las medias e tras ils medis da scola d'ina vart e tras las medias e tras ils medis da famiglia sco er d'uffants da l'autra vart.

1) DG 421.000 2) DG 425.000 * tabellas da las modificaziuns a la fin dal relasch

1

421.800

2. Media u medi da scola

Art.  3 Incumbensas 1 La media u il medi da scola:

a)

b)

controlla   il   stadi   da   vaccinaziun   a   maun   dals   attests   da   vaccinaziun   e communitgescha quel a la media u al medi chantunal cun agid dal fegl da statistica;

garantescha   –   tras   la   controlla   dals   avis   d'execuziun   da   las   controllas medicinalas da las scolaras e dals scolars – che las medias e ch'ils medis da famiglia u d'uffants fetschian las controllas medicinalas;

po prender suenter la controlla medicinala en cas spezials;

c)

d) * è la media u il medi da confidenza dals organs cumpetents da la scola;

e) * cusseglia las instituziuns responsablas per la scola, las persunas d'instrucziun, las   persunas   cun   la   pussanza   dals   geniturs,   las   scolaras   ed   ils   scolars   en dumondas dal servetsch medicinal da scola, da la promoziun da la sanadad, da l'educaziun da la sanadad e da la prevenziun e cooperescha ad occurrenzas ed a projects correspundents;

sa participescha ad occurrenzas da perfecziunament.

f)

3. Media respectivamain medi da famiglia u d'uffants

b)

Incumbensas

Art.  4 1 La media respectivamain il medi da famiglia u d'uffants:

a) * fa   las   vaccinaziuns   tenor   il   plan   da   vaccinaziun   e   tenor   las   directivas   dal departament   da   giustia,   segirezza   e   sanadad,   las   inscriva   en   l'attest   da vaccinaziun   e   surlascha   quest   attest   a   las   persunas   cun   la   pussanza   dals geniturs;

fa las controllas medicinalas a maun d'in fegl da controlla, inscriva ils resultats en il fegl da controlla e tegna en salv quel sco part dal rapport medicinal;

communitgescha l'execuziun da la controlla medicinala a la media u al medi da scola cumpetent ed als surlascha sin dumonda ils fegls da controlla per prender invista;

trametta – en cas da midada da scola, da domicil, da media u da medi – ils fegls   da   controlla   ed   autras   actas   che   stattan   en   connex   cun   la   controlla medicinala a la nova media cumpetenta u al nov medi cumpetent.

d)

c)

2 Tut   las   vaccinaziuns   èn   facultativas   e   vegnan   fatgas   en   consentiment   cun   ils possessurs da la tgira genituriala. *

Termin da la controlla medicinala

Art.  5 1 Ad ina controlla medicinala ston vegnir suttamess:

a) * tut las scolaras ed ils scolars en l'ultim onn da scolina avant ch'entrar en il

stgalim primar;

2

421.800

b)

c)

d)

tut las scolaras e tut ils scolars da l'emprim onn da scola, sch'els n'èn betg vegnids controllads en scolina;

tut las scolaras e tut ils scolars a la fin dal temp da scola obligatoric;

tut   las   scolaras   e   tut   ils   scolars   ch'entran   da   nov   en   la   scola,   sch'els   na cumprovan betg d'avair fatg ina controlla medicinala en lur domicil anteriur.

4. Scolina e scola

Elecziun

Art.  6 1 L'instituziun ch'è responsabla per la scola elegia almain ina media u in medi da scola. * 2 Ella annunzia il num da las persunas elegidas a la media uffiziala u al medi uffizial cumpetent ed a l'uffizi da sanadad. * 3 Pliras vischnancas pon nominar communablamain ina persuna.

Incumbensas

Art.  7 1 L'instituziun ch'è responsabla per la scola procura che: * a) * las brevs da geniturs, ils fegls da retschertga davart il stadi da sanadad da las scolaras e dals scolars, ils fegls da controlla per la controlla medicinala ed ulteriurs formulars u ulteriuras circularas da las medias e dals medis da scola vegnian tramess a las persunas cun la pussanza dals geniturs;

ils attests da vaccinaziun ed ils avis d'execuziun da las controllas medicinalas sajan avant maun per ch'els possian vegnir controllads da la media u dal medi da scola.

b)

5. Finanziaziun

Indemnisaziun da las medias e dals medis da scola

Art.  8 1 L'instituziun ch'è responsabla per la scola indemnisescha las medias ed ils medis da scola: * a) * per   la   controlla   dals   attests   da   vaccinaziun   e   dals   avis   d'execuziun   da   las controllas medicinalas cun ina summa pauschala da 16 francs per scolara u scolar;

b) * per   la   controlla   medicinala   tenor   l'artitgel 3   litera   c   avant   l'entrada   en   il stgalim primar cun ina summa pauschala da 110 francs per scolara e scolar ed a la fin dal temp da scola obligatoric cun ina summa pauschala da 140 francs per scolara e scolar;

c) * per las activitads tenor l'artitgel 3 literas d ed e cun ina tariffa da 170 francs

per ura;

3

421.800

d)

per l'utilisaziun da l'agen vehichel a motor per las activitads fatgas en il rom da l'artitgel 3 literas d ed e, tenor las tariffas da l'ordinaziun chantunala dal persunal.

Indemnisaziun da las medias e dals medis da famiglia e d'uffants

Art.  9 1 L'instituziun ch'è responsabla per la scola indemnisescha las medias ed ils medis da famiglia e d'uffants per las controllas medicinalas betg renconuschidas da la cassa da malsauns   suenter   il   6avel   onn   da   vegliadetgna   (art. 5 lit. b   e   d)   cun   ina   summa pauschala da 110 francs per uffant e per la controlla medicinala tenor l'artitgel 5 litera c cun ina summa pauschala da 140 francs. *

6. Disposiziun finala

Entrada en vigur

Art.  10 1 Questa ordinaziun entra en vigur il 1. d'avust 2005 e vegn applitgada per l'emprima giada per l'onn da scolina respectivamain per l'onn da scola 2005/06.

2 Cun quest termin vegnan abolidas l'ordinaziun davart il servetsch medicinal da scola   dals   22   d'avust   19953)  sco   er   la   tariffa   per   onurar   ils   medis   da   scola   dals 22 d'avust 19954).

3) CUL 1997, 3929 4) CUL 1997, 3933

4

421.800

Tabella da las modificaziuns - tenor conclus

Conclus 14-12-2004 09-11-2006 09-11-2006 13-12-2012 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015 23-06-2015

Entrada en vigur 01-08-2005 01-01-2007 01-01-2007 01-01-2013 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-08-2015 01-01-2016

Element relasch Art. 4 al. 1, a)

Art. 6 al. 2 Art. 4 al. 2 ingress Art. 1 al. 1 Art. 1 al. 2 Art. 2 al. 1 Art. 3 al. 1, d)

Art. 3 al. 1, e)

Art. 5 al. 1, a)

Art. 6 al. 1 Art. 7 al. 1 Art. 7 al. 1, a)

Art. 8 al. 1 Art. 8 al. 1, a)

Art. 8 al. 1, b)

Art. 8 al. 1, c)

Art. 9 al. 1 Art. 6 al. 2

Modificaziun emprima versiun midada midada midada midada midada aboliziun midada midada midada midada midada midada midada midada midada midada midada midada midada

Publicaziun en la CUL - 2006, 4285 2006, 4285 - 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-017 2015-019

5

421.800

Tabella da las modificaziuns - tenor element

Element relasch ingress Art. 1 al. 1 Art. 1 al. 2 Art. 2 al. 1 Art. 3 al. 1, d)

Art. 3 al. 1, e)

Art. 4 al. 1, a)

Art. 4 al. 2 Art. 5 al. 1, a)

Art. 6 al. 1 Art. 6 al. 2 Art. 6 al. 2 Art. 7 al. 1 Art. 7 al. 1, a)

Art. 8 al. 1 Art. 8 al. 1, a)

Art. 8 al. 1, b)

Art. 8 al. 1, c)

Art. 9 al. 1

Conclus 14-12-2004 05-05-2015 05-05-2015 05-05-2015 05-05-2015 05-05-2015 05-05-2015 09-11-2006 13-12-2012 05-05-2015 05-05-2015 09-11-2006 23-06-2015 05-05-2015 05-05-2015 05-05-2015 05-05-2015 05-05-2015 05-05-2015 05-05-2015

Entrada en vigur 01-08-2005 01-08-2015 01-08-2015 01-08-2015 01-08-2015 01-08-2015 01-08-2015 01-01-2007 01-01-2013 01-08-2015 01-08-2015 01-01-2007 01-01-2016 01-08-2015 01-08-2015 01-08-2015 01-08-2015 01-08-2015 01-08-2015 01-08-2015

Modificaziun emprima versiun midada midada aboliziun midada midada midada midada midada midada midada midada midada midada midada midada midada midada midada midada

Publicaziun en la CUL - 2015-017 2015-017 2015-017 2015-017 2015-017 2015-017 2006, 4285 - 2015-017 2015-017 2006, 4285 2015-019 2015-017 2015-017 2015-017 2015-017 2015-017 2015-017 2015-017

6